CELEX: 62011TN0042
Language: lt
Date: 2011-01-19 00:00:00
Title: Byla T-42/11: 2011 m. sausio 19 d. pareikštas ieškinys byloje Universal prieš Komisiją

12.3.2011   
            
            
               LT
            
            
               Europos Sąjungos oficialusis leidinys
            
            
               C 80/28
            
         2011 m. sausio 19 d. pareikštas ieškinys byloje Universal prieš Komisiją
   
   (Byla T-42/11)
   2011/C 80/53
   Proceso kalba: anglų
   
      Šalys
   
   
      Ieškovė: Universal Corp. (Ričmondas, Jungtinės Valstijos), atstovaujama advokato C. R. A. Swaak
   
      Atsakovė: Europos Komisija
   
      Ieškovės reikalavimai
   
   
               —
            
            
               Panaikinti ginčijamą sprendimą, nurodytą 2010 m. lapkričio 12 ir 30 d. laiškuose ir (arba)
            
         
               —
            
            
               pripažinti, kad ieškovė negali būti įpareigota sumokėti visą ar dalį šioje byloje paskirtos baudos iki bus priimtas galutinis sprendimas byloje Deltafina prieš Komisiją (T-12/06) ar kiti procesiniai veiksmai; ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė siekia, kad, remiantis SESV 263 straipsniu, būtų panaikintas Komisijos sprendimas, esantis jos 2010 m. lapkričio 12 d. laiške, skirtame Universal Corporation, ir patvirtintas 2010 m. lapkričio 30 d. laišku, kuriuo ši bendrovė ir Deltafina SpA įpareigojama solidariai sumokėti baudą 2005 m. spalio 20 d. byloje COMP/C.38.281.B2 — Raw Tobacco Italy atsižvelgiant į ieškinio atmetimą byloje Universal Corp. prieš Komisiją (T-34/06) bet prieš priimant sprendimą byloje Deltafina SpA prieš Komisiją (T-12/06) ar kitus procesinius veiksmus.
   Pagrįsdama savo ieškinį ieškovė nurodo tris pagrindus.
   
               1.
            
            
               Pirmasis pagrindas, kuriuo tvirtinama, kad ginčijamas sprendimas yra klaidingas:
               
                           —
                        
                        
                           Ginčijamame sprendime yra klaida, nes bauda visiškai padengiama jos dukterinės bendrovės Deltafina garantija. Ieškovė, kaip 100 % patronuojanti bendrovė, solidariai atsakinga tik už Komisijos Deltafina paskirtą baudą dėl jos tiesioginio dalyvavimo darant pažeidimą. Todėl ieškovės ieškinio dėl panaikinimo atmetimas nėra reikšmingas atsakant į klausimą, kada bauda turi būti sumokėta.
                        
                     
         
               2.
            
            
               Antrasis pagrindas, kuriuo tvirtinama, kad buvo pažeistas teisėtų lūkesčių apsaugos principas:
               
                           —
                        
                        
                           Ginčijamu sprendimu pažeidžiamas teisėtų lūkesčių apsaugos principas tiek, kiek tai susiję su banko garantijos galiojimu iki bus priimtas sprendimas Deltafina pradėtoje byloje. Remiantis tuo, kad Komisija pritarė banko garantijai, susijusiai su Deltafina ieškiniu dėl panaikinimo, Komisija sukūrė teisėtus lūkesčius, kad ji neįpareigos sumokėti baudos iki bus priimtas galutinis sprendimas byloje T-12/06. Be to, Komisija pažeidė ieškovės teisėtus lūkesčius tiek, kiek Komisija atsakomybės nustatymo ir įgyvendinimo tikslais ieškovę ir Deltafina traktavo kaip vieną bendrovę.
                        
                     
         
               3.
            
            
               Trečiasis pagrindas, kuriuo tvirtinama, kad buvo pažeistas SESV 266 straipsnyje įtvirtintas gero administravimo principas:
               
                           —
                        
                        
                           Ginčijamu sprendimu pažeidžiamas SESV 266 straipsnyje įtvirtinta gero administravimo pareiga tiek, kiek juo iš anksto, prieš priimant Deltafina pradėtoje byloje sprendimą, kurio Komisija privalo laikytis, reikalaujama solidariai sumokėti baudą. Jei Deltafina visiškai ar iš dalies laimėtų bylą, Komisija privalėtų sumažinti ar panaikinti Universal solidariai mokėtiną sumą.